四種清淨

四種清淨，佛教術語，指諸地菩薩乃至成佛所有的四清淨功德，而唯佛乃究竟成就：《解深密經》卷4〈7 地波羅蜜多品〉：「云何名為四種清淨能攝諸地。謂增上意樂清淨攝於初地。增上戒清淨攝第二地。增上心清淨攝第三地。增上慧清淨於後後地轉勝妙故。當知能攝從第四地乃至佛地。善男子。當知如是四種清淨普攝諸地。」(CBETA, T16, no. 676, p. 703, b20-25) 
 增上意樂清淨
 增上戒清淨
 增上心清淨
 增上慧清淨

另佛為佛弟子及外道說修習解脫之四種清淨：《雜阿含經》卷21：「時，尊者阿難語諸童子言：「帝種！如來、應、等正覺說四種清淨，戒清淨、心清淨、見清淨、解脫清淨。」(CBETA, T02, no. 99, p. 148, c16-18) 《中阿含經》卷59〈4 例品〉：「拘薩羅王波斯匿聞已，白世尊曰：「我問瞿曇一切知事，沙門瞿曇答我一切知事。我問沙門瞿曇四種清淨，沙門瞿曇答我四種清淨。我問沙門瞿曇所得，沙門瞿曇答我所得。我問沙門瞿曇有梵，沙門瞿曇答我有梵。若我更問餘事者，沙門瞿曇必答我餘事。瞿曇！我今多事，欲還請辭。」」(CBETA, T01, no. 26, p. 795, b4-11) 
 戒清淨
 心清淨
 見清淨
 解脫清淨

參考文獻

Category:佛教術語
Category:佛教名數4